Иван Бунин
Саваот

Превод от руски: Кирил Кадийски, 2003

chitanka.info

Аз помня сумрак в каменни портали,

в средата зрак — червен блестящ атлас

през царските врати с резби изгряли

под златостенния иконостас.

Аз помня купол грубо-засинял:

там Саваот с простряна длан цареше,

над скудно-тъмната тълпа изгрял;

и звезден сонм сред облаци кръжеше.

Бе вечер, март. Струеше синева

в прозорчетата, в купола пробити;

звучаха мъртво древните слова.

Отблясъци по плочите изтрити.

И бялата и стряскаща глава

течеше сред звезди, в мъгла повити.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.